Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/020 ES/Comunidad Valenciana footwear, Espanja) /* COM/2012/0204 final */





PERUSTELUT Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustomekanismin avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Espanja toimitti 28. joulukuuta 2011 EGR:n rahoitustukea koskevan hakemuksen ”EGF/2011/020 ES/Comunidad Valenciana Footwear” työntekijävähennysten vuoksi, jotka on toteutettu Espanjan NUTS II -alueella Valencian itsehallintoalueella (ES52), NACE Rev. 2:n kaksinumerotason 15 (nahan ja nahkatuotteiden valmistus)[3] piirissä toimivissa 146 yrityksessä. Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: || EGR-viitenumero || EGF/2011/020 Jäsenvaltio || Espanja 2 artikla || b Asianomaiset yritykset || 146 NUTS II -alue || Valencia (itsehallintoalue) (ES52) NACE Rev. 2:n kaksinumerotaso || 15 (nahan ja nahkatuotteiden valmistus) Viiteajanjakso || 25.1.2011 – 25.10.2011 Yksilöllisten palvelujen tarjoamisen aloittamispäivä || 26.3.2012 Hakemuksen päivämäärä || 28.12.2011 Työntekijöiden vähennykset viiteajanjaksolla || 876 Toimenpiteisiin osallistuvien vähennettyjen työntekijöiden määrä || 350 Yksilöllisten palvelujen kustannukset euroina || 2 392 100 EGR:n täytäntöönpanokustannukset euroina[4] || 118 000 EGR:n täytäntöönpanokustannukset prosentteina || 4,7 Kokonaisbudjetti euroina || 2 510 100 EGR:n tuki euroina (65 %) || 1 631 565 1. Hakemus esitettiin komissiolle 28. joulukuuta 2011, ja sitä täydennettiin lisätiedoin 23. helmikuuta 2012 asti. 2. Hakemus täyttää asetuksen (EY) N:o 1927/2006 2 artiklan b alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa. Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä 3. Irtisanomisten ja maailmankaupassa globalisaation vuoksi tapahtuneiden huomattavien rakenteellisten muutosten välisen yhteyden osoittamiseksi hakemuksessa tarkastellaan Valencian alueen työntekijävähennyksiä jalkinetuotannon jakautumisen voimakasta muuttumista vasten. Kolmannet maat (etenkin Kiina ja Intia) dominoivat jalkineiden maailmankauppaa yhä selkeämmin, ja Vietnamin ja Indonesian kaltaiset maat kasvattavat jatkuvasti osuuttaan maailmanlaajuisesta tuotannosta. 4. Espanja väittää, että käytettävissä olevien tietojen[5] perusteella jalkineiden tuonti EU:hun muista kuin EU:n jäsenvaltioista kasvoi lähes 6 prosenttia kaudella 2006–2009 ja EU:n vienti väheni samana ajanjaksona 16,4 prosenttia. Viennin heikentymisen suorana seurauksena jalkineiden valmistajien määrä EU-27-maissa väheni: vuonna 2005 valmistajien määrä oli vielä 27 125, mutta vuonna 2008 enää 24 000. Tämä yritysten määrän vähentyminen (11,58 prosenttia) vaikutti suoraan työllisyyteen: alalta hävisi kauden 2005–2008 aikana yhteensä 78 800 alaan suoraan liittyvää työpaikkaa, mikä on lähes 20 prosenttia alan kaikista työpaikoista. 5. Lisäksi jalkineiden tuonti Espanjaan kasvoi edelleen lähes 20 prosenttia kaudella 2006–2010. Viennin ja tuonnin epäsuhta vaikutti Espanjan jalkineteollisuuteen enemmän kuin muualla EU:ssa: kaudella 2006–2010 valmistajien määrä laski 35,96 prosenttia (tai 24,27 prosenttia, jos tarkastellaan ainoastaan kautta 2006-2009) ja yritysten määrä laski 2 283:sta 1 462:een. Työllisyys heikkeni kyseisenä ajanjaksona siten 31,80 prosenttia ja 10 663 työpaikkaa menetettiin. 6. Espanjan työntekijävähennykset olivat EU:n jalkineteollisuuden yleisen suuntauksen mukaisia: suurin osa tuotannon alaprosesseista siirrettiin kustannuksiltaan edullisempiin EU:n ulkopuolisiin maihin ja EU:ssa säilytettiin ainoastaan korkeamman lisäarvon antavat toimet kuten tuotesuunnittelu ja markkinointi. Työntekijävähennysten määrän ja 2 artiklan b alakohdan mukaisten kriteerien täyttymisen osoittaminen 7. Espanjan hakemus perustuu asetuksen (EY) N:o 1927/2006 2 artiklan b alakohdan toimintakriteeriin, joka edellyttää vähintään 500 työntekijän vähentämistä tilastollisen toimialaluokituksen NACE Rev. 2:n saman kaksinumerotason piirissä toimivissa yrityksissä yhdeksän kuukauden aikana jäsenvaltion jollakin NUTS II ‑tason alueella tai kahdella vierekkäisellä alueella. 8. Hakemuksessa todetaan, että 146:ssa NACE Rev 2:n kaksinumerotasolla 15 (nahan ja nahkatuotteiden valmistus) toimivassa yrityksessä NUTS II -alueella Valencian itsehallintoalueella (ES52) vähennettiin 876 työntekijää yhdeksän kuukauden viiteajanjakson aikana eli 25. tammikuuta 2011 – 25. lokakuuta 2011. Näistä työpaikkavähennyksistä 862 on laskettu asetuksen (EY) N:o 1927/2006 2 artiklan toisen kohdan toisen luetelmakohdan säännösten mukaisesti. Lisäksi 14 työntekijävähennystä on laskettu saman kohdan kolmannen luetelmakohdan mukaisesti. Komissio on saanut 2 artiklan toisen kohdan kolmannen luetelmakohdan mukaisesti vahvistuksen, että tämä on vähentämisten todellinen määrä. Selvitys työntekijävähennysten ennakoimattomasta luonteesta 9. Espanjan viranomaiset väittävät, että jalkinealalla on jo tehty rakennemuutoksia markkinoiden liberalisoinnin vuoksi siten, että valmistetaan korkean lisäarvon tuotteita ja keskitytään vientiin. Tämän lähestymistavan ansiosta liikevaihto oli vuosia vakaalla pohjalla ennen talous- ja rahoituskriisiä. Kriisi ja luotonsaannin vaikeutuminen on ajanut monet pienet ja keskisuuret yritykset suuriin vaikeuksiin, koska niillä ei ole riittävästi taloudellista liikkumavaraa pärjätäkseen vähenevän viennin ja heikkenevien kotimarkkinoiden luomassa uudessa tilanteessa. Tilanne on johtanut yritysten lakkautuksiin: Valencian itsehallintoalueen jalkinevalmistajista 188 eli 16,64 prosenttia lopetti vuonna 2010 toimintansa ja irtisanoi työntekijänsä. Tiedot työntekijävähennyksiä tekevistä yrityksistä ja tuen kohteena olevista työntekijöistä 10. Hakemus koskee seuraavissa 146 yrityksessä vähennettyjä 876:ta työntekijää: Yritykset ja työntekijävähennysten lukumäärä ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 APARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || VULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Yritysten kokonaismäärä: 146 || Työntekijävähennysten kokonaismäärä: 876 || 11. Kaikille vähennetyille työntekijöille tarjotaan mahdollisuutta osallistua toimenpiteisiin. Espanjan viranomaiset arvioivat EGR-tuen hallinnoimisesta aiemmin saamiensa kokemusten perusteella, että noin 350 työntekijää haluaa osallistua EGR-toimenpiteisiin. 12. Tuen kohteena olevat 876 työntekijää voidaan jaotella seuraavasti: Ryhmä || Lukumäärä || Prosenttiosuus Miehiä || 465 || 53,03 Naisia || 411 || 46,97 EU:n kansalaisia || 872 || 99,54 Muun kuin EU-valtion kansalaisia || 4 || 0,46 15–24-vuotiaita || 27 || 3,08 25–39-vuotiaita || 427 || 48,74 40–54-vuotiaita || 336 || 38,36 55–59-vuotiaita || 65 || 7,42 Yli 60-vuotiaita || 21 || 2,40 13. Ammattiryhmien mukainen jaottelu on seuraava: Ryhmä || Lukumäärä || Prosenttiosuus Asiantuntijat || 8 || 0,91 Toimisto- ja asiakaspalvelutyöntekijät || 45 || 5,14 Rakennus-, korjaus- ja valmistustyöntekijät || 455 || 51,95 Muut työntekijät || 368 || 42,00 14. Koulutustason mukainen jaottelu on seuraava: Koulutustaso || Lukumäärä || Prosenttiosuus Perusasteen koulutus (oppivelvollisuuskoulutuksen päättymiseen asti) || 362 || 41,32 Keskiasteen koulutus || 59 || 6,74 Korkea-asteen koulutus || 27 || 3,08 Muu (muu kuin muodollinen koulutus) || 4 || 0,46 Kouluttamattomat tai koulunkäynnin keskeyttäneet || 424 || 48,40 15. Espanja on vahvistanut asetuksen (EY) N:o 1927/2006 7 artiklan mukaisesti, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 16. Työntekijöiden vähentämiset on toteutettu NUTS II -alueella Valencian itsehallintoalueella, lähinnä Alto, Medio ja Bajo Vinalopón seutukunnissa, jotka sijaitsevat NUTS III -alueella Alicanten maakunnassa. 17. Kaikista Espanjan yrityksistä 11,5 prosenttia on sijoittunut Valencian itsehallintoalueelle. Alueen kaikista työpaikoista 26 prosenttia on tuotantosektorilla. Palvelusektori työllistää 60 prosenttia, rakennusala 10 prosenttia ja alkutuotanto 4 prosenttia työvoimasta. Valencian itsehallintoalueen yritykset ovat pääosin pieniä ja keskisuuria yrityksiä, jotka ovat erikoistuneet lähinnä huonekalujen, kenkien, tekstiilien, keramiikan ja lelujen valmistukseen. Nämä toimialat ovat keskittyneet muutaman kunnan ympäristöön. 18. Tärkeimmät sidosryhmät ovat Generalitat Valenciana (Valencian itsehallintoalue) ja etenkin alueen koulutus- ja työllisyysministeriö, SERVEF (itsehallintoalueen työvoimatoimistot), ammattiliitot FIA-UGT-PV ja CCOO-PV[6] sekä Valencian jalkinevalmistajien liitto (AVECAL). Työntekijävähennysten odotettu vaikutus paikalliseen, alueelliseen tai koko maan työllisyyteen 19. Espanja on EU:n toiseksi suurin jalkineiden valmistaja, jonka osuus on lähes 25 prosenttia EU:n yhteenlasketusta tuotannosta. Espanjan jalkineteollisuudesta 64,43 prosenttia sijaitsee Valenciassa, joten maailmankaupan rakenteiden muutosten aiheuttamat paikallistason työllisyysvaikutukset ovat olleet todella merkittäviä. Lisäksi alueeseen on vaikuttanut myös neljä muuta työntekijöiden joukkovähennystä[7], joista komissiolle on toimitettu EGR-tukihakemukset: 20. Työntekijävähennyksistä ovat kärsineet Valencian seutukunnista eniten Alto, Medio ja Bajo Vinalopó, jotka ovat erittäin riippuvaisia jalkineiden valmistuksesta. Alto Vinalopóssa työttömien työntekijöiden määrä kasvoi 83 prosenttia ja Medio ja Bajo Vinalopóssa se kaksinkertaistui vuodesta 2009 vuoteen 2011. Työttömiksi jääneiden työntekijöiden työllistymisnäkymät eivät vaikuta lupaavilta, koska Alto, Medio ja Bajo Vinalopóa varten on jo tehty kaksi muuta edellä mainittua EGR-hakemusta EGF/2010/005 ES Comunidad Valenciana Natural Stone (528 vähennettyä työntekijää kivenleikkauksen, -muotoilun ja –viimeistelyn alalla) ja EGF/2011/006 Comunidad Valenciana Construction (1 138 vähennettyä työntekijää rakennusalalla). Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa 21. Kaikki seuraavassa luetellut toimenpiteet muodostavat yhdessä koordinoidun yksilöllisten palvelujen paketin, jonka tavoitteena on työntekijöiden integroituminen uudelleen työmarkkinoille: – Tervetulo- ja tiedotustilaisuudet ja neuvonta: Tämä on ensimmäinen toimenpide, joka tarjotaan kaikille työttömiksi jääneille. Se sisältää seuraavat: 1) tietoa ammattitaito- ja koulutusvaatimuksista, käytettävissä olevista neuvonta- ja koulutusohjelmista sekä tuista ja kannustimista, 2) työntekijöiden profiilin selvittäminen ja henkilökohtaisen tuen suunnittelu, toteutus ja seuranta, 3) työhaastattelukoulutus, jossa osallistujat oppivat roolileikkien myötä välttämään työpaikkahaastatteluissa tapahtuvat yleiset virheet. – Tehostettu työnhakuneuvonta: kartoitetaan sekä passiivisesti että aktiivisesti paikalliset ja alueelliset työllistymismahdollisuudet, järjestetään työnhakutekniikan työpajoja sekä tarjotaan mentorointia (eli yksilöllistä työnhaun seurantaa). – Koulutus jalkinesektoriin liittyvissä ammattitaidoissa: ammattikoulutusta korkean lisäarvon työtehtäviin, joissa on paremmat työllistymismahdollisuudet jalkinealalla. Koska eniten työpaikkoja on tarjolla suunnittelun ja markkinoinnin alalla, useissa kursseissa keskitytään jalkineteknologiaan, tietokoneavusteiseen suunnitteluun, jalan biomekaniikkaan, jalkineiden vertailuanalyysiin jne. – Ammatilliseen erityispätevyyteen tähtäävä koulutus: osallistujat koulutetaan aloille, joilla on työllistymismahdollisuuksia lyhyellä tai keskipitkällä aikavälillä. Tällaisia aloja ovat mm. maatalouselintarvikeala, muoviteollisuus sekä catering- ja muut elintarvikepalvelut. – Yrittäjyyden edistäminen: 1) Hankkeita koskevassa neuvonnassa tavoitteena on elinkelpoisten yrityshankkeiden kehittäminen, tuottaminen ja ohjaaminen. Ohjaajat pyrkivät myös löytämään tilaisuuksia itsenäiseen ammatinharjoittamiseen seutukunnasta ja sen ulkopuolelta ja ehdottamaan näitä toimenpiteeseen osallistuville. 2) Avustaminen yrityksen perustamisessa: tarkoituksena on auttaa työttömiksi jääneitä, jotka suunnittelevat oman yrityksen perustamista. Toimi sisältää henkilökohtaista neuvontaa koko yrityksen perustamisprosessin ajan ja tukea hallinnollisten edellytysten täyttämisessä. Henkilökohtainen neuvonta jatkuu myös osallistujien ensimmäisen yrittäjävuoden ajan. 3) Erityiskoulutus oman yrityksen perustamista suunnitteleville työntekijöille. Siinä käsitellään esimerkiksi yritysidean kehittelyä, suunnittelua, toteutettavuustutkimusten suorittamista, liiketoimintasuunnitelmien laadintaa ja rahoitusta. – Horisontaalisia taitoja koskeva koulutus: kuten tieto- ja viestintätekniikan peruskurssit, henkilökohtaiseen kehittymiseen tähtäävä koulutus, tiimien vetämistaitojen opetus, uraprofiililtaan soveltuvien vähennettyjen työntekijöiden kouluttaminen kouluttajiksi antamalla heille riittävät opetustaidot. – Työllistämiskoulutus: Tämä koulutus suunnitellaan vastaamaan paikallisten yritysten kartoitettuja tarpeita. Yritykset puolestaan sitoutuvat palkkaamaan vähintään kolmasosan koulutukseen osallistuvista työntekijöistä. – Työnhakuavustukset: Työntekijät, jotka osallistuvat sovittuihin toimenpiteisiin ja palaavat työmarkkinoille, saavat 400 euroa kerta-avustuksena. – Tuki yrityksen perustamiseen: Työntekijät, jotka palaavat työelämään perustamalla oman yrityksen, saavat 3 000 euron kertasumman. Tuen on määrä kattaa perustamiskuluja. – Tuki matkakuluihin: Osallistujat saavat matkakuluihin kertakorvauksen, joka on enintään 300 euroa. – Työhön sijoittumisen kannustimet: Työhön palaaville työntekijöille maksetaan 350 euron kuukausittaista palkkatukea enintään kuuden kuukauden ajan. 22. EGR:n täytäntöönpanokustannukset, jotka sisältyvät hakemukseen asetuksen (EY) N:o 1927/2006 3 artiklan mukaisesti, kattavat hallinnointi-, valvonta-, tiedotus- ja mainontatoimia. 23. Espanjan viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Espanjan viranomaiset arvioivat näiden palvelujen kokonaiskustannuksiksi 2 392 100 euroa ja EGR:n täytäntöönpanoa koskeviksi kustannuksiksi 118 000 euroa (= 4,7 % kokonaismäärästä). EGR:ltä haettu rahoitusosuus on yhteensä 1 631 565 euroa (65 prosenttia kokonaiskustannuksista). Toimet || Kohteena olevien työntekijöiden arvioitu lukumäärä || Arvioidut kustannukset kohteena olevaa työntekijää kohti (euroa) || Kustannukset yhteensä (EGR ja kansallinen yhteisrahoitus) (euroa) Yksilölliset palvelut (asetuksen (EY) N:o 1927/2006 3 artiklan ensimmäinen kohta) Tervetulo- ja tiedotustilaisuudet ja neuvonta: (Acogida y orientación profesional) || 350 || 1 251[8] || 438 000 Tehostettu työnhakuneuvonta (Apoyo intensivo en la búsqueda de empleo) || 275 || 1 142[9] || 314 250 Koulutus jalkinesektoriin liittyvissä ammattitaidoissa (Formación para la recolocación en el sector del calzado) || 120 || 2 500 || 300 000 Ammatilliseen erityispätevyyteen tähtäävä koulutus (Formación para la recolocación en otros sectores) || 150 || 2 500 || 375 000 Yrittäjyyden edistäminen (Formación y asesoramiento al emprendedor) || 50 || 3 825 || 191 250 Horisontaalisia taitoja koskeva koulutus (Formación transversal para la mejora profesional) || 105 || 1 570 || 164 850 Työllistämiskoulutus (Formación para el empleo con prácticas) || 75 || 1 050 || 78 750 Työnhakuavustukset (Incentivo a la participación) || 350 || 400 || 140 000 Tuki yrityksen perustamiseen (Incentivo a la constitución de negocios) || 35 || 3 000 || 105 000 Tuki matkakuluihin (Ayudas por desplazamiento) || 320 || 300 || 96 000 Työhön sijoittumisen kannustimet (Incentivo a la inserción) || 90 || 2 100 || 189 000 Yksilöllisten palvelujen kustannukset yhteensä || || 2 392 100 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Valmistelutoimet || || 0 Hallinnointi || || 87 000 Tiedotus ja mainonta || || 21 000 Valvontatoimet || || 10 000 EGR:n täytäntöönpanokustannukset yhteensä || || 118 000 Arvioidut kokonaiskustannukset || || 2 510 100 EGR:n rahoitusosuus (65 % kokonaiskustannuksista) || || 1 631 565 24. Espanja vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa ja että käytössä on toimenpiteet, joilla estetään rahoituksen päällekkäisyys. Päivämäärät, jolloin yksilöllisten palvelujen tarjoaminen kyseisille työntekijöille aloitettiin tai on tarkoitus aloittaa 25. Espanja aloitti EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 26. maaliskuuta 2012. Tästä päivämäärästä alkaa sen vuoksi tukikelpoisuusaika, joka koskee kaikkea EGR:stä mahdollisesti myönnettävää apua. Menettelyt työmarkkinaosapuolten kuulemiseksi 26. Ehdotetusta hakemuksesta keskusteltiin edellä 18 kohdassa mainittujen työmarkkinaosapuolten kanssa useissa kokouksissa. Kokouksissa, jotka pidettiin 17. marraskuuta 2011 sekä 2., 14. ja 21. helmikuuta 2012, työmarkkinaosapuolia kuultiin muun muassa seuraavista seikoista: integroidun toimenpidepaketin sisältö, roolien ja tehtävien jako sekä toimien ajoitus. 27. Espanjan viranomaiset vahvistivat, että kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 28. Asetuksen (EY) N:o 1927/2006 6 artiklassa säädettyjen perusteiden täyttymisen osalta Espanjan viranomaisten hakemuksessa · vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla; · osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen; · vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 29. Espanja on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös ESR:n hallinnointi ja valvonta. Hallintoviranomaisen välittävänä elimenä toimii Valencian itsehallintoalueen talous- ja hallintoministeriön EU-hankkeista ja -varoista vastaava pääosasto[10]. Rahoitus 30. Espanjan hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 1 631 565 euroa, joka vastaa 65:tä prosenttia kokonaiskustannuksista. Komission ehdotus rahastosta maksettavasta osuudesta perustuu Espanjan toimittamiin tietoihin. 31. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a. 32. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään. 33. Esittämällä tämän ehdotuksen EGR:n varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. 34. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2012 talousarvioon 17. toukokuuta 2006 tehdyn toimielinten sopimuksen 28 kohdan mukaisesti. Maksumäärärahojen lähteet 35. Käsillä olevan hakemuksen kohteena olevat 1 631 565 euroa katetaan EGR-budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/020 ES/Comunidad Valenciana footwear, Espanja) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[11] ja erityisesti sen 28 kohdan, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[12] ja erityisesti sen 12 artiklan 3 kohdan, ottavat huomioon Euroopan komission ehdotuksen[13] sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi työntekijöille, jotka on vähennetty globalisaatiosta johtuvien maailmankaupan huomattavien rakenteellisten muutosten seurauksena, ja heidän auttamisekseen työmarkkinoille uudelleen integroitumisessa. (2) EGR:n toimialaa on laajennettu niin, että 1 päivän toukokuuta 2009 ja 30 päivän joulukuuta 2011 välillä toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena. (3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa. (4) Espanja esitti 28 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yhdellä NUTS II -alueella, Valencian itsehallintoalueella (Comunidad Valenciana, ES52), NACE Rev. 2:n kaksinumerotason 15 (nahan ja nahkatuotteiden valmistus) piirissä toimivissa 146 yrityksessä, ja täydensi hakemusta lisätiedoin 23 päivään helmikuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 631 565 euroa. (5) EGR:stä olisi sen vuoksi otettava käyttöön varoja rahoitustuen antamiseksi Espanjan hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 1 631 565 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL L 406, 30.12.2006, s. 1. [3] Euroopan parlamentin ja neuvoston asetus (EY) N:o 1893/2006, annettu 20. joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). [4] Asetuksen (EY) N:o 1927/2006 3 artiklan kolmannen kohdan mukaisesti. [5] http://ec.europa.eu/enterprise/sectors/footwear/files/statistics/footwear_en.pdf [6] Federación de Industrias Afines de la UGT del País Valenciano (MCA-UGT-PV) ja Comisiones Obreras del País Valenciano (CC.OO.-PV). [7] KOM(2010) 216, KOM(2010) 613, KOM(2010) 617 ja KOM(2012) 053. [8] Jäsenvaltion esittämä todellinen arvioitu kustannus työntekijää kohti on 1 251,4286 euroa. Taulukkoesityksen yksinkertaistamiseksi tämä luku on pyöristetty alaspäin muuttamatta jäsenvaltion laskemaa toimenpiteen arvioitua kokonaiskustannusta. [9] Idem EUR 1 142, 7272. [10] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [11] EUVL C 139, 14.6.2006, s. 1. [12] EUVL L 406, 30.12.2006, s. 1. [13] EUVL C […], […], s. […].